Ngozi Okonjo-Iweala

Ngozi Okonjo-Iweala (1954ko ekainaren 13a) nigeriar ekonomialaria da (AEBetako naziotasuna du 2019tik ), Munduko Merkataritza Erakundeko zuzendari nagusia 2021eko martxotik., kargu hori izan duen lehen emakumea eta lehen afrikarra izan da.

 Ibilbidea 
Okonjo-Iweala bi aldiz izan da Nigeriako Finantza ministro (2003–2006 eta 2011–2015), eta 2006an Atzerri ministro gisa jardun zuen laburki. Bi kargu horiek bete zituen lehen emakumea izan zen. Olusegun Obasanjo presidentearen administrazioan Finantza ministro gisa egindako lehen agintaldian, Parisko Klubarekin izandako negoziazioetan buru belarri aritu zen, eta horrek Nigeriaren zorraren 30.000 milioi dolar deuseztatzea ekarri zuen, 18.000 milioi dolar erabat kitatzea barne.

Finantza erakunde eta enpresetan kargu ugari izandakoa da, adibidez Munduko Bankuan. Zuzendaritzaren parte izan da honakoetan adibidez: Danone, Twitter , Standard Chartered Bank,  MINDS (Garapen Ikasketetarako Mandela Institutua), Carnegie Endowment for International Peace, Georgetown Institute for Women, Peace and Security, One Campaign, GAVI (Txerto eta Inmunitaterako Aliantza Globala), Rockerfeller Fundazioa eta beste batzuk.

 Bizitza pertsonala 
Ngozi Okonjo-Iweala Ogwashi-Ukwun jaio zen, Delta Estatuan, Nigerian, non bere aita, Chukwuka Okonjo irakaslea, Ogwashi-Ukwuko Obahai errege familiako obi edo erregea izan zen, tradiziozko kargua Nigerian.

Ngozi Okonjo-Iweala ezkonduta dago Ikemba Iweala neurozirujauarekin . Lau seme-alaba dituzte, eta horietako bat da Uzodinma Iweala idazle eta osagilea.

 Erreferentziak 

 Kanpo estekak 



Kategoria:Delta estatuko jendea
Kategoria:Gizabanako biziak
Kategoria:Harvard Unibertsitateko ikasleak
Kategoria:1954ko jaiotzak
Kategoria:Emakume ekonomialariak
Kategoria:Nigeriako ekonomialariak
Kategoria:Nigeriako politikariak
Kategoria:Munduko Merkataritza Erakundea